Regeln sind dazu da, dass man gegen sie verstößt, heißt s in manche Gegende un manche Zitte. S git Länder, do merksch glii: Verkehrsregle zum Beispiel sin do numme symbolisch gmeint. Mr peest bi Rot mit hundert Sache über d Ample, stellt s Auto mittle in ere enge Gasse ab oder rast in de Nacht ohni Licht über d Autobahne. Aber au bi uns juckts nit wenigi, im Halteverbot z parke oder bi Rot grad noch über ä Kreuzung z witsche, bsunders wemmer weiß, dass do kei Kamera installiert isch. Selli nutzt aber gar nix, wenn s um s Iihalte vun de Gschwindigkeit goht. Gschwindigkeitsbegrenzung wurd in de meischte Fäll als Ufforderung zum schneller fahre interpretiert. D allerverruckteschte Iischränkunge, Maßregelunge un Gebote halte d Mensche ii ohni Noochdenke über de Sinn un ohni Murre, aber numme so schnell fahre wie erlaubt, des goht bim beschte Wille nit. Do wurd ä tief demokratischs Missverständnis beleidigt: Jeder mueß so schnell fahre derfe wie n r will! Gschwindigkeit vorschriibe verletzt ä Grundrecht, bschränkt ä elementarer Lebenstrieb. Un des in unserer Zit, wo d Schnelligkeit s A un s O für de Fortschritt un s wirtschaftliche Überläbe isch!